ai4bharat/Pralekha huggingface dataset:
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
கால்நடைகளுக்கு மானிய விலையில் உணவு தானியங்கள்
கால்நடை பராமரிப்பு மாநில அரசின் பட்டியலில் இடம் பெற்றுள்ளது. கால்நடைகளுக்கு உணவு மற்றும் தீவனங்களை மானிய விலையில் தங்களது சொந்த திட்டங்களின் மூலம் பல்வேறு மாநில அரசுகள் செயல்படுத்தி வருகின்றன. மத்திய அரசின் கால்நடை பராமரிப்பு அமைச்சகம் மாநிலங்களுக்கு இந்த வகையில் ஒத்துழைப்புஅளித்து வருகின்றன. மேலும் இந்திய விலங்கு நல வாரியம் கால்நடை நல அமைப்புகளுக்கு உணவு வழங்க நிதியுதவி அளித்து வருகிறது. தேசிய கால்நடை இயக்கம், கால்நடை பராமரிப்பு, உள்கட்டமைப்பு மற்றும் மேம்பாட்டு நிதி ஆகிய திட்டங்களின் மூலம் இந்த நிதி வழங்கப்படுகிறது.
இத்தகவலை மக்களவையில் மீன் வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபலா எழுத்து மூலம் அளித்த பதிலில் தெரிவித்துள்ளார்.
புவி அறிவியல் அமைச்சகம்
2020 தென்மேற்குப் பருவமழைக் கால மழை குறித்த நீண்டகால வானிலை முன்னறிவிப்பு.
2020 தென்மேற்குப் பருவமழைக் கால மழை நிலவரம் குறித்த நீண்டகால முன்னெச்சரிக்கை இரண்டாவது அறிவிப்பை இந்திய வானிலை ஆராய்ச்சி மையம் இன்று வெளியிட்டுள்ளது. புவி அறிவியல் அமைச்சகத்தின் செயலாளர் டாக்டர் எம். ராஜீவன், இந்திய வானிலை ஆராய்ச்சி மைய தலைமை இயக்குநர் டாக்டர் எம். மொஹபத்ரா ஆகியோர் செய்தியாளர் கூட்டத்தில், தென்மேற்குப் பருவமழை முன்னெச்சரிக்கை குறித்த அண்மைத் தகவல்களுடன் கூடிய அறிவிப்பை வெளியிட்டனர். ஒட்டுமொத்தமாக, தென்மேற்குப் பருவமழை இந்த ஆண்டு இயல்பாக அல்லது இயல்பைவிட அதிகமாக இருக்கும் என்று டாக்டர் ராஜீவன் தெரிவித்தார். அனைத்து சூழ்நிலைகளும் பொருத்தமாக இருந்ததால் தென்மேற்குப் பருவமழை கேரளாவில் தொடங்கி இருப்பதாகவும் அவர்கள் அறிவித்தனர்.
(Visitor Counter : 198
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில் 34 லட்சம் டோஸ்களுடன் 9.80 கோடியைத் கடந்தது இந்தியாவில் மொத்தத் தடுப்பூசிகளின் எண்ணிக்கை
இந்தியாவில் இதுவரை வழங்கப்பட்டுள்ள கொவிட்-19 தடுப்பூசியின் எண்ணிக்கை இன்று 9.80 கோடியைக் கடந்தது.
இன்று காலை 7 மணி வரை, 14,75,410 முகாம்களில் 9,80,75,160 பயனாளிகளுக்கு கொவிட் தடுப்பூசி செலுத்தப்பட்டுள்ளது.
கடந்த 24 மணி நேரத்தில் சுமார் 34 லட்சம் டோஸ்கள் வழங்கப்பட்டுள்ளன.
84-வது நாளான நேற்று  நாடு முழுவதும் 34,15,055 பேருக்கு தடுப்பூசி வழங்கப்பட்டது. சராசரியாக நாள் ஒன்றுக்கு 38,93,288 டோஸ்கள் வழங்கப்பட்டு, தினசரி செலுத்தப்படும் தடுப்பூசியின் எண்ணிக்கையில் சர்வதேச அளவில் இந்தியா தொடர்ந்து முன்னிலை வகிக்கிறது.
கடந்த 24 மணி நேரத்தில் 1,45,384 பேர் புதிதாகப் பாதிக்கப்பட்டுள்ளனர்.
தமிழ்நாடு, மகாராஷ்டிரா, சத்திஸ்கர், உத்தரப் பிரதேசம், தில்லி, கர்நாடகா, கேரளா, மத்தியப் பிரதேசம், குஜராத், ராஜஸ்தான் ஆகிய பத்து மாநிலங்களில் அன்றாட கொவிட் புதிய பாதிப்புகள் தொடர்ந்து அதிகரித்து வருகின்றன.
கடந்த 24 மணி நேரத்தில் நாடு முழுவதும் பதிவான புதிய பாதிப்புகளில் இந்த மாநிலங்களில் மட்டும் 82.82 விழுக்காடு பதிவாகியுள்ளது.
அதிகபட்சமாக மகாராஷ்டிராவில் 58,993 பேரும், சத்திஸ்கரில் 11,447 பேரும், உத்தரப் பிரதேசத்தில் 9,587 பேரும் புதிதாகத் தொற்றுக்கு ஆளாகியுள்ளனர்.
இந்தியாவில் தற்போது 10,46,631 பேர் கொரோனா தொற்றுக்கு சிகிச்சைப் பெற்று வருகின்றனர். இது மொத்த பாதிப்பில் 7.93 சதவீதமாகும்.
நாட்டில் குணமடைந்தவர்களின் எண்ணிக்கை 1,19,90,859 ஆக  இன்று பதிவாகியுள்ளது. கடந்த 24 மணிநேரத்தில் 77,567 பேர் புதிதாகக் குணமடைந்துள்ளனர்.
கடந்த 24 மணி நேரத்தில் 794 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1710833
கனரகத் தொழில்கள் அமைச்சகம்
ஃபேம் இந்தியா திட்டத்தின் இரண்டாவது கட்டப்பணிகளுக்கு மத்திய அமைச்சரவை ஒப்புதல்
நாட்டில் மின் இயக்கத்தை முன்னெடுத்துச் செல்வதற்கென விரைந்து ஏற்று மின் வாகனங்களை இந்தியாவில் தயாரிப்பதற்கான திட்டத்தின் இரண்டாம் கட்டப்பணிகளின் செயல்பாட்டுக்கான செயல் திட்டத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பத்தாயிரம் கோடி ரூபாய் செலவீட்டில் 3 ஆண்டுகளில் முடிக்கப்படவிருக்கும் இத்திட்டம் 2019-ஆம் ஆண்டு ஏப்ரல் மாதம் ஒன்றாம் தேதி முதல் செயல்படுத்தப்படும்.
நிதித்தாக்கம்
2019-2020 முதல் 2021-2022 வரையிலான மூன்று வருடங்களில் இந்தத் திட்டத்திற்கு மொத்தம் பத்தாயிரம் கோடி ரூபாய் தேவைப்படுகிறது.
----
(Visitor Counter : 78
தொழிலாளர் மற்றும் வேலைவாய்ப்பு அமைச்சகம்
கொவிட் தொற்று காலத்தில் தொழிலாளர்கள் மற்றும் குடும்பத்தினருக்கான நலத்திட்ட நடவடிக்கைகள்: துண்டு பிரசுரங்களை வெளியிட்டார் மத்திய அமைச்சர் திரு சந்தோஷ் கங்வார்
கொவிட் தொற்று காலத்தில் தொழிலாளர்கள் மற்றும் குடும்பத்தினருக்கான நலத்திட்ட நடவடிக்கைகளை விளக்கும் துண்டு பிரசுரங்களை மத்திய தொழிலாளர் மற்றும் வேலைவாய்ப்புத்துறை அமைச்சர் திரு சந்தோஷ் கங்வார் வெளியிட்டார்.
இந்நிகழ்ச்சியில் அவர் கூறியதாவது:
தொழிலாளர்கள் ஆரோக்கியம், பாதுகாப்பு மற்றும் நலனில் அக்கறை செலுத்துவதில் மத்திய அரசு உறுதியுடன் உள்ளது. கொவிட் தொற்று காலத்தில் தொழிலாளர்கள் மற்றும் அவர்கள் குடும்பத்தினரின் நலனுக்காக பல நடவடிக்கைகள் எடுக்கப்பட்டுள்ளன. இந்த பலன்களை மக்களிடம் சென்றடைய வைப்பது எங்களின் முயற்சி. கொவிட் தொற்று காரணமாக எழுந்துள்ள சூழலை மத்திய அரசு அறிந்துள்ளது. இந்நேரத்தில், தேவைப்பட்டால் தொழிலாளர்கள் மற்றும் அவர்கள் குடும்ப உறுப்பினர்களை காக்க இன்னும் அதிக நடவடிக்கைகளை தொழிலாளர் அமைச்சகம் செய்யும்.
இவ்வாறு அமைச்சர் சந்தோஷ் கங்வார் கூறினார்.
தொழிலாளர்கள் டெபாசிட்டுடன் தொடர்புடைய காப்பீடு திட்டத்தின்  கீழ், தொழிலாளர்களின் குடும்பத்தினர் அனைவரும், இத்திட்டத்தின் பலன்களை பெறலாம். தற்போது இத்திட்டத்தின் கீழ், தொழிலாளர் இறந்தால், பணிக்கொடை பெற குறைந்தபட்ச பணிக்காலம் தேவை இல்லை. இபிஎப் சட்டப்படி குடும்ப ஓய்வூதியம் கிடைக்கும். தொழிலாளரின் உடல் நிலை பாதிக்கப்பட்டு அலுவலகத்துக்கு செல்ல முடியாத நிலை ஏற்பட்டால், ஒரு ஆண்டில் 91 நாட்களுக்கு 70 சதவீத ஊதியம் வழங்கப்படும்.
கூடுதலாக, இஎஸ்ஐசி திட்டத்தின் கீழ், காப்பீடு செய்யப்பட்ட தொழிலாளி இறந்தால், சராசரி தின ஊதியத்தில், 90 சதவீதத்துக்கு சமமான தொகை, தொழிலாளியின் வாழ்க்கைத் துணை, மற்றும் விதவைத் தாய் ஆகியோருக்கு ஆயுள் முழுவதும் ஓய்வூதியமாக கிடைக்கும். குழந்தைகளுக்கு 25 வயது வரை கிடைக்கும். பெண் குழந்தைகளுக்கு திருமணம் ஆகும் வரை கிடைக்கும்.
காப்பீடு செய்யப்பட்ட தொழிலாளி, கொரோனா பாதிப்பால் இறந்தால், அவரது குடும்பத்தினர் சராசரி தின ஊதியத்தில் 90 சதவீதம் தொகையை மாதந்தோறும், தங்கள் வாழ்நாளில் பெறலாம். இறந்த ஊழியரின் வாழ்க்கைத்துணை ஆண்டுக்கு ரூ.120 செலுத்தி மருத்துவ சிகிச்சை பெறலாம். இத்திட்டம், கொவிட்-19 தொற்றிலிருந்து குணமடைந்த பிறகு, 30 நாட்களில் இறந்தவர்களுக்கும் பொருந்தும்.
இத்திட்டம் 24.03.2020-லிருந்து இரண்டாண்டு காலத்துக்கு அமலில் இருக்கும்.
இஎஸ்ஐசி தொடர்பான குறைகள் 15 நாட்களிலும், இபிஎப்ஓ தொடர்பான குறைகள் 7 நாட்களிலும் தீர்க்கப்படும் என அமைச்சர் திரு. சந்தோஷ் கங்வார் தெரிவித்தார்.
குறைதீர்ப்பு விவரங்களை கீழ்கண்ட இணைப்பில் பார்க்கலாம்.
www.esic.nic.in
https://www.epfindia.gov.in/site_docs/PDFs/Downloads_PDFs/WhatsApp_Helpline.pdf
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728186
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.04 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 5,03,576 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 27,374 கொவிட் சிகிச்சை பெறுபவர்கள் எண்ணிக்கை 0.06 சதவீதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 2,654 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,60,198 என அதிகரித்துள்ளது.
கடந்த 24 மணி நேரத்தில் 1,957 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.74 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,76,125 கொவிட் பரிசோதனைகள் செய்யப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 199.01 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 199.01 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 6.77 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1852410
பெட்ரோலியம் மற்றம் இயற்கை எரிவாயு அமைச்சகம்
உலகளாவிய எரிசக்தி நெருக்கடியை எதிர்கொள்வதில் இந்தியா போர்க்குணத்தை வெளிப்படுத்தியுள்ளது: பெட்ரோலியத்துறை அமைச்சர் திரு ஹர்தீப் சிங் பூரி
உலகளாவிய எரிசக்தி நெருக்கடியை எதிர்கொள்வதில், இந்தியா தனது போர்க்குணத்தை வெளிப்படுத்தியுள்ளது என்று பெட்ரோலியம், இயற்கை எரிவாயுத்துறை அமைச்சர் திரு ஹர்தீப் சிங் பூரி கூறினார்.
மத்திய அமைச்சர் செய்தியாளர்களின் சந்திப்பின் போது, எரிசக்தி நெருக்கடியைச் சமாளிக்க இந்தியா பல்வேறு நடவடிக்கைகளை மேற்கொண்டு வருவதாகவும், சுய-சார்பு நடவடிக்கைகளுக்கு அதிக முக்கியத்துவம் வழங்கப்பட்டு வருவதாகவும் தெரிவித்தார்.
இந்த நிகழ்வின் ஒரு பகுதியாக மத்திய அமைச்சர் ஹர்தீப் சிங் பூரி, மீட்பு நடவடிக்கைகள் தொடர்பான சில ஒப்பந்தக்களிலும் கையெழுத்திட்டார். அது குறித்து அவர் பின்னர் பேசும் போது, “உலக அளவில் கச்சா எண்ணெய் மற்றும் எரிவாயு விலைகளின் ஏற்ற இறக்கத்தைக் குறைக்க மத்திய அரசு பல நடவடிக்கைகளை எடுத்துள்ளது.
வளர்ந்த நாடுகளில் எரிபொருள் விலை உயர்வு மிக அதிகமாக இருப்பதை ஒப்பிடுகையில் இந்தியாவில் எரிபொருள் விலை உயர்வு கட்டுப்படுத்தப்பட்டுள்ளது” என்றார்.
மாண்புமிகு பிரதமரின் தொலைநோக்கு தலைமையின் கீழ், சுய-சார்பு நடவடிக்கைத் தொடர்பான முதலீட்டை ஊக்குவிக்கும் முயற்சிகளை மத்திய அரசு மேற்கொண்டு வருகிறது என்றும் அவர் கூறினார். பெட்ரோலில் எத்தனாலை 10 சதவீதம் கலப்பது, 2ஜி சுத்திகரிப்பு நிலையங்களை அமைப்பது போன்ற பல்வேறு நடவடிக்கைகள் மத்திய அரசின் உறுதிப்பாட்டின் அடையாளமாகும் என்றார்.
‘இந்தியா எரிசக்தி வாரம் 2023’ என்ற நிகழ்வு முக்கியத்துவம் வாய்ந்தது என்றும் பிராந்திய மற்றும் உலக அளவில் உள்ள முக்கியத் தலைவர்கள் ஒன்றிணைந்து எரிசக்தித் துறையில் வளர்ச்சி சம்பந்தப்பட்ட நடவடிக்கைகளில் ஈடுபடுவர்” என்றும் மத்திய அமைச்சர் தெரிவித்துள்ளார். ‘இந்தியா எரிசக்தி வாரம் 2023’ நிகழ்ச்சி தொடர்பாக ஒரு லோகோ வை மத்திய அமைச்சர் வெளியிட்டார்.
-----
(Visitor Counter : 164
ஜல்சக்தி அமைச்சகம்
நிலத்தடி நீர் ஆதாரங்கள் பற்றி மதிப்பீடு
மத்திய நிலத்தடி நீர் வாரியம் குறிப்பிட்ட கால இடைவெளியில் நாட்டில் உள்ள நிலத்தடி நீர் ஆதாரங்கள் பற்றி மதிப்பீடு செய்து வருகிறது. வட்டாரம், வட்டம், மண்டலம், தாலுகா, ஃபிர்கா அளவில் மதிப்பீட்டு அலகுகள் இதனை செய்துவருகின்றன. 2022 முதல் நிலத்தடி நீர் ஆதார மதிப்பீடு வருடாந்திர அடிப்படையில் செய்யப்பட்டு வருகிறது.
மேலும் இந்த வாரியம் நாடு முழுவதும் பகுதி வாரியாக நிலத்தடி நீர் மட்டத்தை கண்காணித்து வருகிறது. நிலத்தடி நீர் மட்டத்தில் நீண்டகால ஏற்ற-இறக்கம் இருப்பதை கருத்தில் கொண்டு 2022 நவம்பர் மாதத்தில் இதுகுறித்த தரவு திரட்டப்பட்டது. இதுபற்றி பகுப்பாய்வு செய்ததில், 61.10 சதவீத கிணறுகளின் நிலத்தடி நீர்மட்டம் உயர்ந்திருப்பது தெரியவந்துள்ளது.
இருப்பினும், நாட்டின் சில பகுதிகளில் நிலத்தடி நீர்மட்டம் வெகுவாகக் குறைந்திருப்பதும் தெரியவந்துள்ளது. மழை பற்றாக்குறை, மக்கள் தொகை அதிகாரிப்பு, தொழில் மயமாக்கல், நகர மயமாக்கல் போன்ற பல்வேறு காரணங்களால் நிலத்தடி நீர்மட்டத்தில் சரிவு ஏற்பட்டுள்ளது.
தண்ணீர் என்பது மாநில அரசின் பட்டியலில் இருந்த போதிலும், மழை நீர் சேகரிப்பை சிறப்பாக செயல்படுத்துவது உட்பட, தண்ணீர் சேமிப்பு நிலத்தடி நீர் மேலாண்மை ஆகிய பல்வேறு முக்கிய நடவடிக்கைகளை மத்திய அரசு எடுத்து வருகிறது.
மக்களவையில் இன்று ஜல்சக்தி துறை இணையமைச்சர் திரு பிஷ்வேஸ்வர் துடு எழுத்து மூலம் அளித்த பதிலில் இதனைத் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 9.70 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1841608
பாதுகாப்பு அமைச்சகம்
கென்யாவில் கட்லஸ் எக்ஸ்பிரஸ்-21 கடல்சார் பயிற்சி: ஐஎன்எஸ் தல்வார் பங்கேற்பு
கென்யாவில் ஜூலை 26 முதல் ஆகஸ்ட் 6-ஆம் தேதி வரை பல்வேறு நாடுகள் பங்கேற்கும் கட்லஸ் எக்ஸ்பிரஸ் 2021 என்ற கடல்சார் பயிற்சியில் இந்திய கடற்படையின் தல்வார் கப்பல் கலந்து கொள்கிறது. ஜூலை 26 முதல் 28 வரை மாம்பாசாவில் நடைபெற்ற துறைமுக அளவிலான பயிற்சியில் கென்யா, ஜிபௌடி, மொசாம்பிக் கேமரூன் மற்றும் ஜார்ஜியா கடலோரக் காவல் படையைச் சேர்ந்த வீரர்களுக்கு இந்திய கடற்படையின் கடல்சார் வீரர்கள் குழு பயிற்சி அளித்தது. மாம்பாசாவின் பண்டாரி கடல்சார் அகாடமியில் நடைபெற்ற இந்தப் பயிற்சியில், பல்வேறு தேடுதல், கைப்பற்றுதல், பாதுகாப்பு நடவடிக்கைகளின் சிறந்த செயல்முறைகளை இந்திய வீரர்கள் வெளிநாட்டு வீரர்களுடன் பகிர்ந்து கொண்டனர்.
மேற்கு இந்திய பெருங்கடலில் சட்டவிரோத கடல்சார் நடவடிக்கைகளை எதிர்கொள்வதற்கு அமெரிக்கா, கிழக்கு ஆப்பிரிக்கா மற்றும் மேற்கு இந்திய பெருங்கடல் நாடுகளுக்கு இடையே பிராந்திய ஒத்துழைப்பு, கடல்சார் குறித்த விழிப்புணர்வு மற்றும் திறன்களை அதிகரிப்பதற்கான செயல்முறைகளை பகிர்வதற்காக கட்லஸ் எக்ஸ்பிரஸ் பயிற்சி நடத்தப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1740191
பெண்கள் மற்றும் குழந்தை நலன் அமைச்சகம்
பெண்களுக்கான உதவி மையம் அமைத்தல்
நிர்பயா நிதியத்தின் கீழ், நாடு முழுவதும் 1 ஏப்ரல் 2015 முதல், சகி உதவி மையங்கள் என்ற பெயரிலான மகளிர் உதவி மையத்திட்டத்தை அரசு செயல்படுத்தி வருவதாக மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானி தெரிவித்துள்ளார். மாநிலங்களவையில், கேள்வி ஒன்றுக்கு எழுத்து மூலம் பதில் அளித்துள்ள அவர், பெண்கள் எதிர்கொள்ளும் பிரச்சினைகளுக்கு ஒரே இடத்தில் உதவி செய்வது மற்றும் ஒருங்கிணைந்த ஒத்துழைப்பை வழங்குவதே இத்திட்டத்தின் நோக்கம் என்று கூறியுள்ளார்.
தனியார் மற்றும் பொது இடங்களில், வன்முறை அல்லது மனஅழுத்தத்தால் பாதிக்கப்படும் பெண்களுக்கு, காவல்துறை உதவி, சட்டஉதவி, மருத்துவ உதவி, மனநல ஆலோசனை, உளவியல் – சமூக ஆலோசனைகள் வழங்கப்படுவதாகவும் அமைச்சர் தமது பதிலில் குறிப்பிட்டுள்ளார்.
இத்திட்டத்தின் கீழ் பெண்கள் உதவி மையங்களை அமைக்க மத்திய அரசு மாவட்டங்களுக்கு நேரடியாக 100 சதவீத நிதியுதவி அளிக்கப்படுவதாகவும், இதுவரை 36 மாநிலங்கள் மற்றும் யூனியன் பிரதேசங்களில் 733 மையங்கள் அமைக்க ஒப்புதல் அளிக்கப்பட்டு 704 மையங்கள் செயல்பட்டு வருவதாகவும் திருமதி ஸ்மிருதி இரானி கூறியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1811399
------
(Visitor Counter : 165
சுகாதாரம் மற்றும் குடும்ப நலத்துறை அமைச்சகம்
45 வயதுக்கு மேற்பட்டவர்களுக்கு கொவிட் தடுப்பூசி போடுவது தொடக்கம்
45 வயதுக்கு மேற்பட்டவர்களுக்கு கொவிட் தடுப்பூசி போடுவது, இன்று முதல் தொடங்கியது.
மகாராஷ்டிரா, சட்டீஸ்கர், கர்நாடகா, பஞ்சாப், கேரளா, தமிழகம், குஜராத், மத்தியப் பிரதேசம் ஆகிய எட்டு மாநிலங்களில், கொவிட் தினசரி பாதிப்பு தொடர்ந்து அதிகரிக்கிறது.
கடந்த 24 மணி நேரத்தில், 72,330 பேருக்கு புதிதாக தொற்று ஏற்பட்டுள்ளது. இவர்களில் 84.61 சதவீதம் பேர் மேற்கண்ட எட்டு மாநிலங்களைச் சேர்ந்தவர்கள்.
மகாராஷ்டிராவில் அதிகபட்சமாக, தினசரி கொவிட் பாதிப்பு 39,544ஆக உள்ளது.
நாட்டில் கொவிட் தொற்றுக்கு சிகிச்சை பெறுபவர்களின் எண்ணிக்கை இன்று 5,84,055 ஆக உள்ளது.
மொத்த கொவிட் பரிசோதனையில், ஆர்டி-பிசிஆர் பரிசோதனையை 70 சதவீதத்துக்கும் அதிகமாக மேற்கொள்ளும்படி மாநிலங்களையும், யூனியன் பிரதேசங்களையும் மத்திய அரசு அறிவுறுத்தியுள்ளது.
45 வயதுக்கு மேற்பட்ட அனைவருக்கும் கொவிட்-19 தடுப்பூசி போடுவது இன்று முதல் தொடங்கியது.
நாட்டில் கொவிட் தடுப்பூசி போட்டுக் கொண்டவர்களின் எண்ணிக்கை 6.5 கோடியைக் கடந்து விட்டது. இன்று காலை 7 மணி வரை, 6,51,17,896 கோடி பேருக்கு தடுப்பூசி போடப்பட்டுள்ளது.
75வது நாளான நேற்று, மொத்தம் 20,63,543 பேருக்கு தடுப்பூசி போடப்பட்டது.
நாட்டில் குணமடைந்தவர்களின் மொத்த எண்ணிக்கை இன்று 1,14,74,683 -ஐ எட்டியுள்ளது. கடந்த 24 மணி நேரத்தில் 40,382 பேர் குணமடைந்து வீடு திரும்பியுள்ளனர். 459 பேர், கொவிட் தொற்று காரணமாக உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1708870
மத்திய அமைச்சரவை
தமிழக முன்னாள் முதலமைச்சர் டாக்டர் மு.கருணாநிதி மறைவுக்கு மத்திய அமைச்சரவை இரங்கல்
பிரதமர் திரு. நரேந்திர மோடி தலைமையில் இன்று கூடிய மத்திய அமைச்சரவை, சென்னை காவேரி மருத்துவமனையில் ஏழாம் தேதி காலமான தமிழக முன்னாள் முதலமைச்சர் டாக்டர் மு. கருணாநிதியின் மறைவுக்கு இரங்கல் தெரிவித்தது.
இரங்கல் தீர்மானம் நிறைவேற்றப்பட்டப் பின்னர் மத்திய அமைச்சரவை இரண்டு நிமிட நேரம் மவுன அஞ்சலி செலுத்தியது.
அமைச்சரவையில் நிறைவேற்றப்பட்ட இரங்கல் தீர்மானம் வருமாறு:
“சென்னை காவேரி மருத்துவமனையில் 7.8.2018- அன்று காலமான தமிழகத்தின் முன்னாள் முதலமைச்சர் டாக்டர் மு.கருணாநிதியின் மறைவுக்கு அமைச்சரவை ஆழ்ந்த இரங்கலைத் தெரிவித்துக் கொள்கிறது. அவரது மறைவால், கலைஞர் என்று அன்புடன் அழைக்கப்பட்ட மூத்த புகழ் பெற்ற தலைவரை நாடு இழந்து விட்டது.
நாகப்பட்டினம் மாவட்டம் திருக்குவளைக் கிராமத்தில் அவர் 1924-ஆம் ஆண்டு ஜூன் மாதம் 3-ஆம் தேதி பிறந்தார். தமிழக அரசியல் களத்தில் தமது நீண்ட, நெடிய, அரசியல் மற்றும் பொது வாழ்க்கையில் அவர், பல்வேறு முக்கிய பொறுப்புகளை வகித்திருக்கிறார். 1957-ஆம் ஆண்டு நடந்த தேர்தலில் குளித்தலை தொகுதியில் வெற்றி பெற்று 33 வயதில் அவர் தமிழக சட்டப்பேரவையில் நுழைந்தார். 1967-ஆம் ஆண்டு தமிழக அரசின் அமைச்சரானார். பின்னர், 1969-ஆம் ஆண்டில் மாநிலத்தின் முதலமைச்சராக முதன் முதலாக பதவியேற்றார். தமிழ்நாட்டில் முதலமைச்சராக அவர் ஐந்து முறை பதவி வகித்துள்ளார்.
அரசியல் களத்தைத் தவிர, தமிழ்த்திரைப்பட உலகில் மிகவும் புகழ்பெற்ற கதை, திரைக்கதை, வசனகர்த்தாவாக அவர் திகழ்ந்தார். திரைப்பட ஊடகத்தை திராவிட இயக்கத்தின் கொள்கைகளைப் பரப்புவதற்கு அவர் பயன்படுத்தினார். டாக்டர்.மு.கருணாநிதி, எழுத்து மற்றும் பேச்சுத்திறனுக்கும் புகழ் பெற்றவராவார். கவிதைகள், திரைக்கதைகள், புதினங்கள், சுயசரிதை, மேடை நாடகங்கள், திரைப்பட உரையாடல் மற்றும் பாடல்கள் என பலவகைப்பட்ட படைப்புகள் மூலம் தமிழ் இலக்கியத்துக்கு அவர் மிகச் சிறந்த பங்களிப்பை வழங்கியுள்ளார்.
அவரது மறைவால், தமிழ்நாட்டு மக்கள் தங்களது மிகப்புகழ் பெற்ற தலைவரை இழந்துள்ளனர்.
அவரது பிரிவால் வாடும் குடும்பத்தினருக்கும், தமிழக மக்களுக்கும் மத்திய அரசு மற்றும் நாட்டின் சார்பில் மத்திய அமைச்சரவை தனது இதயபூர்வமான இரங்கலைத் தெரிவித்துக் கொள்கிறது”.
குடியரசுத் துணைத் தலைவர் செயலகம்
ஓணம் பண்டிகையை முன்னிட்டு நாட்டு மக்களுக்கு குடியரசு துணைத் தலைவர் வாழ்த்து
ஓணம் பண்டிகையை முன்னிட்டு நாட்டு மக்களுக்கு குடியரசு துணைத் தலைவர் திரு எம். வெங்கையா நாயுடு வாழ்த்து தெரிவித்துள்ளார்.
இது குறித்து அவர் விடுத்துள்ள வாழ்த்து செய்தியில் கூறியிருப்பதாவது:
‘‘ ஓணம் பண்டிகையை முன்னிட்டு, நாட்டு மக்களுக்கு எனது மனமார்ந்த வாழ்த்துகளை தெரிவித்துக் கொள்கிறேன்.
நாட்டின் பல பகுதிகளில் அறுவடை காலத்தின் தொடக்கத்தை ஓணம் குறிக்கிறது மற்றும் இயற்கையின் உயிர்ப்பு மற்றும் மிகுதியை கொண்டாடும் நிகழ்வாக உள்ளது. கேரளாவின் பழங்கால பண்டிகையான ஓணம், புகழ்பெற்ற மகாபலி மன்னரின் நினைவை கவுரவிக்கிறது. மலர்களின் வண்ணமயமான இந்த திருவிழா, குடும்பத்தினர் மற்றும் நண்பர்கள் ஒன்று கூடி பாரம்பரிய விளையாட்டுகள், இசை மற்றும் நடனத்தில் ஒன்றாக இணைந்து ‘ஓணசத்யா’ என்ற பிரம்மாண்ட விருந்தில் பங்கேற்கும் நிகழ்வாக உள்ளது.
இந்த பண்டிகையை கொவிட் மற்றும் சுகாதார நெறிமுறைகளை பின்பற்றி கொண்டாடும்படி நாட்டு மக்களை கேட்டுக் கொள்கிறேன். இந்த விழா, நமது நாட்டில் அமைதி, செழிப்பு மற்றும் மகிழ்ச்சியை கொண்டுவரட்டும்.’’
ஆயுஷ்
ராஞ்சியில் நடைபெறும் 5வது சர்வதேச யோகா தின முதன்மை நிகழ்வில் 30,000 யோகா ஆர்வலர்களுக்குப் பிரதமர் தலைமையேற்கவுள்ளார்
2019 ஜூன் 21ல் ஜார்கண்ட் மாநிலம் ராஞ்சியில் உள்ள பிரபாத் தாராவில் நடைபெறும் இந்த ஆண்டுக்கான சர்வதேச யோகா கொண்டாட்டங்களின் முதன்மை நிகழ்வுக்குப் பிரதமர் திரு நரேந்திர மோடி தலைமையேற்பார். இந்த நிகழ்வில், சுமார் 30,000 பேர் பங்கேற்பார்கள் என்று எதிர்பார்க்கப்படுகிறது.
நாடு முழுவதும் சர்வதேச யோகா தினத்தைக் கொண்டாடுவதற்கு, ஆயுஷ் அமைச்சகம் ஒருங்கிணைப்பைச் செய்கிறது. கடந்த நான்காண்டுகளில் இதுதொடர்பான பல நிகழ்ச்சிகளை இந்த அமைச்சகம் வெற்றிகரமாக செய்துள்ளது.
தனிநபர்கள், கல்விக்கூடங்கள் உள்ளிட்ட நிறுவனங்கள், அரசு அலுவலகங்கள், வணிக நிறுவனங்கள், தொழிற்சாலைகள், கலாச்சார அமைப்புகளைச் சேர்ந்த ஊழியர்கள், உறுப்பினர்கள் இவற்றோடு தொடர்புடைய மற்றவர்கள் பயனடையும் வகையில் சர்வதேச யோகா தின நிகழ்வில் இணைய இந்த அமைச்சகம் ஊக்கமளிக்கிறது.
சர்வதேச யோகா தினத்தில் தேசிய அளவில் இரண்டு, சர்வதேச அளவில் இரண்டு என நான்கு விருதுகள் வழங்கப்படும். இதற்கு இந்த ஆண்டு 200க்கும் அதிகமான விண்ணப்பங்கள் அமைச்சகத்தால் பெறப்பட்டுள்ளன. விதிமுறைகள்படி இவை பரிசீலிக்கப்பட்டு வருகின்றன.
தலைநகர் தில்லியில் முதன்மை நிகழ்வு ராஜபாதையில் நடைபெறும். இதுதவிர, செங்கோட்டை, நேருபூங்கா உட்பட பல இடங்களிலும் சர்வதேச யோகா தின நிகழ்வுகள் நடைபெறும்.
நுகர்வோர் நலன், உணவு மற்றும் பொது விநியோகம் அமைச்சகம்
பழுதுபார்க்கும்உரிமைக்கான விரிவான நடைமுறையை உருவாக்குவதற்கான குழு ஒன்றை மத்திய நுகர்வோர்விவகாரங்கள் துறை அமைத்துள்ளது
நீடித்த நுகர்வு வாயிலாக சுற்றுச்சூழலுக்கான வாழ்க்கைமுறை இயக்கத்தை வலியுறுத்தும் விதமாக, பழுதுபார்க்கும் உரிமைக்கான ஒட்டுமொத்த நடைமுறையை உருவாக்குவதற்கான முக்கியமான நடவடிக்கையை மத்திய நுகர்வோர் விவகாரங்கள் துறை மேற்கொண்டுள்ளது.
உள்ளூர் சந்தையில் நுகர்வோர் மற்றும் பொருட்கள் வாங்குவோருக்கு அதிகாரமளித்து, அசல் சாதன உற்பத்தியாளர்கள், மூன்றாம் நபர் வாங்குவோர் மற்றும் வியாபாரிகள் இடையே, இணக்கத்தை ஏற்படுத்தும் நோக்கத்திலேயே பழுதுபார்க்கும் உரிமைக்கான நடைமுறை உருவாக்கப்படுகிறது. மேலும் பொருட்களின் நீடித்த நுகர்வோர் மற்றும் மின்னணு கழிவுகளை குறைப்பதையும் இது வலியுறுத்துகிறது. இந்த நடைமுறை, இந்தியாவில் செயல்பாட்டுக்கு வரும்போது, பொருட்களின் நிலைத்தன்மை மற்றும் வேலைவாய்ப்பு உருவாக்கத்திற்கு கிரியா ஊக்கியாக அமைந்து, நாட்டில் பெரும் மாற்றத்தை ஏற்படுத்துவதாக அமையும். தற்சார்பு இந்தியா வாயிலாக, மூன்றாம் நபர் பழுதுபார்ப்பவர்களை அனுமதிக்கவும் இந்த நடைமுறை வகை செய்யும்.
மத்திய நுகர்வோர் விவகாரங்கள் துறை கூடுதல் செயலாளர் திருமதி நிதி கரே தலைமையிலான இந்த குழுவின் முதல் கூட்டத்தில், பழுதுபார்க்கும் உரிமையை செயல்படுத்த, வேளாண் கருவிகள், செல்போன்கள்/ டேப்லட்டுகள், நுகர்வோர் பயன்பாட்டு பொருட்கள் மற்றும் வாகனங்கள்/ வாகன உதிரிபாகங்கள் உள்ளிட்ட துறைகள் அடையாளம் காணப்பட்டுள்ளது.
இந்த பழுதுபார்க்கும் உரிமை, பொருட்களை மூன்றாம் நபர் அல்லது சுயமாக பழுதுபார்க்க அனுமதிப்பதன் வாயிலாக, தற்சார்பு இந்தியா மூலம் வேலைவாய்ப்புகளையும் உருவாக்கும்.
சுற்றுச்சசூழலுக்கு உகந்த வாழ்க்கை முறை இயக்கத்தை உலகளாவிய முன்முயற்சியாக மேற்கொள்ள வேண்டும் என்று பிரதமர் திரு நரேந்திர மோடி விடுத்த வேண்டுகோளுக்கிணங்க இந்த நடைமுறை உருவாக்கப்படுகிறது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1841403
உள்நாட்டு விமானப் போக்குவரத்து அமைச்சகம்
சிவில் விமானப்போக்குவரத்துத் துறையில் ஒத்துழைப்புக் குறித்த இந்தியா – ஜெர்மனிக்கு இடையிலான புரிந்துணர்வு ஒப்பந்தத்திற்கு மத்தி்ய அமைச்சரவை ஒப்புதல்
சிவில் விமானப்போக்குவரத்துத் துறையில் ஒத்துழைப்புக் குறித்த இந்தியா – ஜெர்மனிக்கு இடையில் கையெழுத்தான இந்தியாவுக்கும் ஜெர்மனிககும் இடையேயான விருப்பம் குறித்த கூட்டுப்பிரகடனம் என தலைப்பு இடப்பட்ட புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை இன்று  ஒப்புதல் அளித்தது. இந்தக் கூட்டு பிரகடனம், பாதுகாப்பான திறம்பட்ட பயனளிக்கக் கூடிய இந்தியா – ஜெர்மனிக்கு இடையிலான விமானப்போக்குவரத்து மேம்பாட்டுக்கு உதவும்.
கூட்டு விருப்பப் பிரகடனம் என்ற வடிவத்திலான இந்த புரிந்துணர்வு ஒப்பந்தம் இந்தியாவுக்கும் ஜெர்மனிக்கும் இடையே சிவில் விமானப் போக்குவரத்துத் துறையின் முக்கியமான மைல் கல்லாகும். இருநாடுகளுக்கும் இடையே வர்த்தகம், முதலீடுகள், சுற்றுலா, பண்பாட்டு பரிவர்த்தனைகள் ஆகியவற்றை ஊக்குவிக்கும் திறன் கொண்டது இந்த ஒப்பந்தம்.
சிவில் விமானப் போக்குவரத்துத் துறையில் அறிவு மற்றும் அனுபவ மேம்பாடு மற்றும் பரிவர்த்தனையை உயர்த்துவதற்கு இந்த கூட்டு விருப்பப் பிரகடனம் கையெழுத்திடப்பட்டது உதவிகரமாக அமையும். இருநாடுகளும், இத்துறையில் உறவுகளை வலுப்படுத்தி மேலும் வளர்ப்பதற்கான விருப்பத்தை இந்தப் பிரகடனம் எதிரொலிக்கிறது. இந்தக் கூட்டு விருப்பப் பிரகடனத்தின் முக்கிய நோக்கம் கீழ் கண்ட துறைகளில் பரஸ்பர ஒத்துழைப்புக்கு வசதி ஏற்படுத்தி மேம்படுத்துவது ஆகும்.
- விமானப்போக்குவரத்துப் பாதுகாப்பு மற்றும் விமானப்போக்குவரத்து மேலாண்மை
விமானப்போக்குவரத்து பாதுகாப்பு செயல்பாடுகள், விமானப் போக்குவரத்து மேலாண்மை உள்ளிட்ட பாதுகாப்பு நெறிகள் தொடர்பான தகவல் மற்றும் சிறந்த நடைமுறைகளின் பரிமாற்றம். இது கருத்தரங்குகள், கலந்துரையாடல்கள், பயணங்கள், மற்றும் இதர உகந்த நடவடிக்கைகள் மூலம் மேற்கொள்ளப்படும்.
- ஹெலிகாப்டர் தளங்கள் மற்றும் ஹெலிகாப்டர் அவசர மருத்துவ சேவைகள்
ஹெலிகாப்டர் தளங்கள் மற்றும் ஹெலிகாப்டர் அவசர மருத்துவ சேவைகள் சார்ந்த தகவல்கள் மற்றும் சிறந்த நடைமுறைகளை பகிர்ந்து கொள்ளுதல்.
- வரன்முறைகள் மற்றும் கொள்கை
முக்கியமான சர்வதேச பிரச்சினைகளில் தொடர்ந்து சர்வதேச சிவில் விமான போக்குவரத்து அமைப்புடன் ஒத்துழைப்பு
- கம்பெனிகள் சார்ந்த மற்றும் வர்த்தக விமானப்போக்குவரத்து மேம்பாடு
வர்த்தகம் மற்றும் வர்த்தகம் சாராத விமானப் போக்குவரத்துக்கான வசதிகள் குறித்த தகவல்களை பகிர்ந்து கொள்ளுதல்
- சுற்றுச்சூழல்
- நிலைத்த மற்றும் சுற்றுச்சூழலுக்கு உகந்த விமான நிலையங்கள் மேம்பாடு மற்றும் திட்டமிடலில் முக்கிய கவனம் செலுத்தும் அரசு விமான நிலைய மேற்பார்வை சம்பந்தப்பட்ட அனுபவங்களைப் பகிர்ந்து கொள்ளுதல்.
- பருவநிலை மாற்றத்தை சமாளிப்பதற்கு முக்கியத்துவம் தருவதைக் கருத்தில் கொண்ட சர்வதேச ஒத்துழைப்பு. இதன் மூலமாக உள்நாட்டு மற்றும் சர்வதேச நிலைகளில் விமானப் போக்குவரத்து சார்ந்த பசுமை இல்ல வாயு வெளியீடுகள் பிரச்சினையை சமாளித்தல்.
- பயிற்சி மற்றும் திறன்மேம்பாடு
தொழில்நுட்ப, தொழில்நுட்பம் சாராத ஒத்துழைப்ப மற்றும் பயிற்சி குறிப்பாக விமான பாதுகாப்பு, கண்காணிப்புக் குறித்த பயிற்சியில் கூட்டாண்மை குறித்து ஆராய்தல்.
-----
(Visitor Counter : 86